Farid al-Atraš

Farid al-Atraš (; 19. lokakuuta 1910, Jabal al-Druz – 26. joulukuuta 1974, Beirut) oli syyrialaissyntyinen lauluntekijä, laulaja, udinsoittaja, näyttelijä ja elokuvamusiikin säveltäjä. Hän muutti Egyptiin, jonka kansalaisuuden hän sai, ja kuoli Libanonissa. 

Al-Atraš aloitti uransa laulajana egyptiläisillä radioasemilla 1930-luvulla. Hänellä oli sisko Asmahan, jonka kanssa hän teki yhteistyötä. Sisarukset esiintyivät vuonna 1941 ensimmäisessä menestyneessä elokuvassaan, johon Farid al-Atraš itse oli säveltänyt musiikin. Hän esiintyi uransa aikana useissa muissakin elokuvissa, joista viimeinen oli vasta hänen kuolemansa jälkeen julkaistu Nagham fi hayati. 

Al-Atraš esitti musiikkia ja näytteli elokuvissa lähes kuolemaansa saakka. Hän oli kärsinyt pitkään sydänongelmista ja menehtyi libanonilaisessa sairaalassa 1974. Al-Atraš haudattiin Kairoon. 

Omien kappaleidensa lisäksi al-Atraš kirjoitti musiikkia mm. Asmahanille, Wadi’ al-Safille, Wardalle ja Sabahille. Hän sai mainetta myös 'ud-luutun soittajana ja on vaikuttanut useisiin tuleviin arabialaisen musiikin esittäjiin.

Lähteet 

Syyrialaiset muusikot
Syyrialaiset laulajat
Egyptiläiset muusikot
Syyrialaiset näyttelijät
Egyptiläiset näyttelijät
Udinsoittajat
Vuonna 1910 syntyneet
Vuonna 1974 kuolleet